CELEX: 32006D0775
Language: el
Date: 2006-11-13 00:00:00
Title: 2006/775/ΕΚ: Απόφαση της Επιτροπής, της 13ης Νοεμβρίου 2006 , για την τροποποίηση του παραρτήματος Δ της οδηγίας 95/70/ΕΚ του Συμβουλίου όσον αφορά τον κατάλογο των εξωτικών ασθενειών των μαλακίων που υπόκεινται σε εναρμονισμένα κοινοτικά μέτρα ελέγχου [κοινοποιηθείσα υπό τον αριθμό Ε(2006) 5309]   (Κείμενο που παρουσιάζει ενδιαφέρον για τον ΕΟΧ)

15.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 314/33
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Νοεμβρίου 2006
   για την τροποποίηση του παραρτήματος Δ της οδηγίας 95/70/ΕΚ του Συμβουλίου όσον αφορά τον κατάλογο των εξωτικών ασθενειών των μαλακίων που υπόκεινται σε εναρμονισμένα κοινοτικά μέτρα ελέγχου
   [κοινοποιηθείσα υπό τον αριθμό Ε(2006) 5309]
   (Κείμενο που παρουσιάζει ενδιαφέρον για τον ΕΟΧ)
   (2006/775/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 95/70/ΕΚ του Συμβουλίου, της 22ας Δεκεμβρίου 1995, για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων (1) και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Με την οδηγία 95/70/ΕΚ του Συμβουλίου θεσπίζονται στοιχειώδη κοινοτικά μέτρα ελέγχου ορισμένων ασθενειών των δίθυρων μαλακίων. Οι ασθένειες που υπόκεινται σε τέτοιου είδους εναρμονισμένα μέτρα διευκρινίζονται στο παράρτημα Α της οδηγίας 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (2), και το παράρτημα της οδηγίας 95/70/ΕΚ.
            
         
               (2)
            
            
               Οι ασθένειες που αναφέρονται στο παράρτημα Δ της οδηγίας 95/70/ΕΚ είναι νόσοι που θεωρούνται εξωτικές στην Κοινότητα.
            
         
               (3)
            
            
               Νέες επιδημιολογικές έρευνες απέδειξαν ότι ορισμένες νόσοι που απαριθμούνται στον κατάλογο του παραρτήματος Δ της οδηγίας 95/70/ΕΚ είτε είναι ευρέως διαδεδομένες στην κοινοτική βιομηχανία εκτροφής μαλακίων ή δεν έχουν σημαντικό αντίκτυπο.
            
         
               (4)
            
            
               Τα είδη που αναφέρονται ως ευπαθή είδη-ξενιστές των εν λόγω νόσων και των παθογόνων παραγόντων πρέπει να ανταποκρίνονται στην πιο πρόσφατη έκδοση του διεθνούς κώδικα υγείας υδρόβιων οργανισμών του Διεθνούς Γραφείου Επιζωοτιών (OIE).
            
         
               (5)
            
            
               Είναι σκόπιμο να λαμβάνονται υπόψη οι νόσοι που απαριθμούνται στο μέρος ΙΙ του παραρτήματος IV της οδηγίας COM(2005)362 του Συμβουλίου (3), προκειμένου να εξασφαλιστεί η αποτελεσματική μετάβαση στη νέα κοινοτική νομοθεσία για την υγεία των υδρόβιων ζώων.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Δ της οδηγίας 95/70/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Νοεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 332 της 30.12.1995, σ. 33. Οδηγία όπως τροποποιήθηκε τελευταία με την πράξη προσχώρησης του 1993.
   
      (2)  ΕΕ L 46 της 19.2.1991, σ. 1. Οδηγία όπως τροποποιήθηκε τελευταία με τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (3)  Δεν έχει ακόμα δημοσιευθεί στην Επίσημη Εφημείσα.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ Δ
            
                        Νόσος
                     
                     
                        Ευπαθή είδη-ξενιστές
                     
                  
                        Μόλυνση από Bonamia exitiosa
                        
                     
                     
                        Στρείδι Αυστραλίας (Ostrea angasi) και στρείδι Χιλής (O. chilensis)
                     
                  
                        Μόλυνση από Perkinsus marinus
                        
                     
                     
                        Στρείδι Ειρηνικού (Crassostrea gigas) και στρείδι Ατλαντικού (C. virginica)
                     
                  
                        Μόλυνση από Microcytos mackini
                        
                     
                     
                        Στρείδι Ειρηνικού (Crassostrea gigas), στρείδι Ατλαντικού (C. virginica), στρείδι Ostrea conchaphila και κοινό στρείδι (O. edulis)»